Ons skop vandag af met ’n nuwe kind in die Oom Sonnie-huishouding. ESME CUPIDO maak haar debuut met “Vir ’n Dag of Drie”. Geniet die eerste hoofstuk!
Toe skok haar oë op sy gesig tot stilstand, die hand met die koeldrank in die lug. ’n Oomblik lank staar hulle na mekaar.
Hy kyk om hom rond. Kleinerige oopplanvertrek met ’n kombuis aan die oorkant. Die kombuislig brand skel.
Sy gryp verbouereerd die remote. Sy sit die TV eers kliphard en toe op ’n ander kanaal voordat sy die regte knoppie druk en dit afsit. Skielike stilte.
Hy buk effens laer, fluister in haar oor. “As jy enige iets waag... énige iets, ek sweer ek skiet julle albei. Verstaan jy my?”
Sy knik saggies. Die trane loop oor haar wange. Hy beweeg saggies agteruit, gun steeds op haar gerig.
Vanuit die oopplansitkamer en -kombuis loop ’n gang. Twee deure aan weerskante van die gang. Die badkamer is aan die bopunt van die gang.
Hy beweeg versigtig na die volgende vertrek. Die deur is toe. Hy stamp dit oop en swaai die gun in verskillende rigtings.
Daar is niemand. In die vensterbank sit ’n kat. Die kat staar hom uit die hoogte aan, spring van die vensterbank af en stap kop in die lug verby hom.
Die skielike beweging laat die man die gun weer hoër rig. Op haar gesig. Op haar skoot lig die kat sy kop en kyk haar vraend aan.
Hy spring op. Sy gesig is wit van woede. “Al bel Alice in Wonderland jou, jy tel nie daai foon op nie.”